אך מכניסים שני גמלים לתוך סובארו? זו אינה תחילתה של בדיחה, למרות שאחד מתושבי הפזורה הבדואית בנגב דווקא הצליח במשימה הבלתי אפשרית כשדחס שני גמלים למכוניתו בדרכו לשטחים. עם זאת, עבור הגמלים מדובר במציאות עצובה: רבים מהם מועברים לגדה המערבית, שם יישחטו ובשרם יימכר.

תושב הפזורה הבדואית בנגב הוביל שניים מהגמלים שבבעלותו לשטחים, והצליח להכניס בדרך לא ברורה את שתי החיות אל תוך מכונית הסובארו הפרטית שלו. "פעם היו מבריחים סחורה על גמלים, והיום מבריחים את הגמלים בעצמם", סיפר אמיר אבו ג'אמע, תושב ערערה שבנגב שצילם את התמונות.

הסרטון התקבל ב-sms האדום. אם גם אתם צילמתם אירוע מעניין, שלחו למספר 5335



אבו ג'אמע סיפר כי נהג המכונית הסביר לו שהוא מבריח את הגמלים לשטחים על מנת שישחטו ויימכרו לבשר. "זה זול יותר מאשר כבש.

במחיר ארבע כבשים אפשר לקנות גמל אחד", הסביר אבו ג'אמע והדגיש כי בגמל יש יותר בשר מאשר בכבש.

אבו ג'אמע סיפר כי מעולם לא ראה גמלים מובלים בתוך מכונית. "זו פעם ראשונה. זה מפתיע שסובארו אחת יכולה להחזיק שני גמלים", אמר. מדוברות מג"ב דרום נמסר כי מעולם לא נתקלו בניסיונות להבריח גמלים אל תוך השטחים, אולם ציינו כי התופעה של אכילת בשר גמלים בשטחים מוכרת.